Menara Merdeka 118

Menara Merdeka 118, sebelumnya dikenali sebagai Warisan Merdeka, merupakan sebuah pencakar langit megatinggi dengan jumlah 118 tingkat setinggi , yang kini dalam pembinaan di Kuala Lumpur, Malaysia.  Pembinaan tersebut menelan belanja sebanyak RM5 bilion. Apabila dijangka siap kelak pada 2022, ia akan menjadi bangunan tertinggi di Malaysia menggantikan Menara Berkembar Petronas, bangunan tertinggi di Asia Tenggara menggantikan Landmark 81 di Bandaraya Ho Chi Minh, Vietnam dan juga akan mengambil alih tempat Menara Shanghai di Shanghai, China sebagai bangunan kedua tertinggi di dunia. Setakat ini, Merdeka 118 adalah bangunan tertinggi di Malaysia yang masih dalam kerja pembinaan. Ia  terdiri daripada 400,000 meter persegi ruang kediaman, hotel dan komersial.

 Ia sedang dibina di dalam kawasan Plaza Rakyat, MBSKL, Stadium Merdeka dan Stadium Negara. Projek itu akan dibiayai oleh Permodalan Nasional Berhad (PNB).

Kerja menanam cerucuk dan kerja pembinaan asas bagi projek itu, telah diberikan kepada Pintaras Geoteknik Sdn Bhd.

Permodalan Nasional Bhd telah menyenarai pendek 6 kumpulan untuk pelbagai kerja pembinaan seperti UEM Group Bhd-Samsung, IJM Corp Bhd-Norwest Holdings Sdn Bhd- Shimizu Corp, Malaysian Resources Corp Bhd-China State Construction Engineering Corp, WCT Bhd-Arabtec Construction LLC, TSR Capital Bhd-Daewoo Group, and Seacera Group Bhd-Spaz Sdn Bhd-Sinohydro Corp-Shanghai Construction Group. Syarikat-syarikat ini mengemukakan tawaran kejuruteraan, pemerolehan dan pembinaan oleh 28 Januari 2014.

Pelan lantai 

Semua pelan lantai yang diperolehi dari kertas cadangan bangunan tertakluk kepada perubahan.

Ketinggian 

Jadual berikut menunjukkan ketinggian untuk semua bahagian terlibat di menara Merdeka 118.

Kritikan
Ramai yang mengkritik projek ini, dengan mengatakan bahawa ia adalah satu projek yang membazir dan dana RM5 bilion boleh digunakan untuk sebab-sebab lain seperti aspek kemiskinan, pendidikan dan jalan raya.

Sebagai tindak balas kepada kritikan, Perdana Menteri berkata bahawa projek itu bukan merupakan satu pembaziran dan akan membawa lebih banyak faedah.

Pada permulaannya dirancang untuk menjadi sedikit tinggi berbanding , melepasi Taipei 101, tetapi akhirnya ketinggian cadangan Menara Warisan Merdeka telah disemak semula kepada .  Terdapat spekulasi bahawa hanya puncak menara itu dilanjutkan tanpa menambah jumlah lanjut aras kepada struktur 100 tingkat seperti yang dirancang.

Lihat juga
Senarai bangunan tertinggi di Kuala Lumpur
Senarai bangunan dengan 100 tingkat atau lebih
Senarai bangunan tertinggi di dunia

Rujukan

Pencakar langit di Kuala Lumpur
Pencakar langit melebihi 350 meter
Bangunan pejabat pencakar langit di Kuala Lumpur
Bangunan dan struktur sedang dibina di Malaysia